Title: กฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478 (ฉบับที่ 30)

กดสำนักนายกรัถมนตรี
ออกตามความไนพระราชบัญญัติเครื่องแบบ
ข้าราชการฝ่ายพลเรือน
พุทธสักราช
๒๔๗๘ (ฉบับที่ ๓๐)[๑]

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้
ดังต่อไปนี้

ข้อ ๑  ให้ยกเลิกความใน
(๒) ของข้อ ๒ (ฉ) แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ (ฉบับที่ ๒๓) และให้ใช้ความต่อไปนี้แทน
(๒) เสื้อคอพับสีกากี แขนยาวรัดข้อมือ มีดุมข้างละ ๒ ดุม
หรือแขนสั้นที่ปกคอพับด้านหน้าติดเครื่องหมายสังกัดทั้งสองข้าง มีกระเป๋าที่หน้าอกเสื้อข้างละ
๑ กระเป๋า มีใบปกรูปมนชายกลางแหลม ขัดดุมกระเป๋าละ ๑ ดุม มีแถบตรงกึ่งกลางกระเป๋า
ตามทางดิ่ง กับมีอินทรธนูสีเดียวกับเสื้อเย็บเป็นแผ่นสี่เหลี่ยมเรียวจากทางด้านไหล่ไปทางคอ
ด้านทางไหล่กว้าง ๔ เซนติเมตร เย็บติดกับตะเข็บเสื้อ ด้านทางคอกว้าง ๓ เซนติเมตร
ปลายมนขัดดุม ดุมทั้งสิ้นที่กล่าวนี้มีลักษณะกลมแบนทำด้วยวัตถุสีน้ำตาลแก่
อินทรธนูมีลักษณะ ดังต่อไปนี้
รัฐมนตรี มีแถบกว้าง ๓ เซนติเมตร ติดทางต้นอินทรธนู ๑ แถบ
และแถบกว้าง ๑ เซนติเมตรติดเรียงต่อไปอีก ๒ แถบ แถบบนขมวดเป็นวงกลม ขนาดวัดเส้นผ่านศูนย์กลางวงใน
๑ เซนติเมตร เฉพาะนายกรัฐมนตรีมีครุฑพ่าห์โลหะสีทองทับอยู่บนแถบอินทรธนู
ข้าราชการชั้นพิเศษ มีแถบกว้าง ๓ เซนติเมตร
ติดทางต้นอินทรธนู ๑ แถบ และแถบกว้าง ๑
เซนติเมตรติดเรียงถัดไปอีก ๑ แถบ แถบบนขมวดเป็นวงกลมขนาดวัดเส้นผ่านศูนย์กลางวงใน
๑ เซนติเมตร
ข้าราชการชั้นเอก มีแถบกว้าง ๑ เซนติเมตร ๓ แถบ
แถบบนขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตร
ข้าราชการชั้นโท มีแถบกว้าง ๑ เซนติเมตร ๒ แถบ
แถบบนขมวดเป็นวงกลม ขนาดวัดเส้นผ่านศูนย์กลางวงใน ๑ เซนติเมตร
ข้าราชการชั้นตรี มีแถบกว้าง ๑ เซนติเมตร ๑ แถบ
ขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตร
ข้าราชการชั้นจัตวาที่ได้รับเงินเดือนตั้งแต่ ๔๖ บาทขึ้นไป มีแถบกว้าง
๕ มิลลิเมตร ๒ แถบ แถบบนขมวดเป็นวงกลมขนาดวัดเส้นผ่านศูนย์กลางวงใน ๕ มิลลิเมตร
ข้าราชการชั้นจัตวาที่ได้รับเงินเดือนต่ำกว่า ๔๖ บาท
มีแถบกว้าง ๕ มิลลิเมตร ๑ แถบ ขมวดเป็นวงกลมขนาดวัดเส้นผ่านศูนย์กลางวงใน ๕
มิลลิเมตร
สำหรับข้าราชการวิสามัญ เฉพาะแถบที่ขมวดเป็นวงกลมนั้น
ให้ขมวดเป็นรูปสี่เหลี่ยม
แถบดังกล่าวมาแล้วนี้ให้ใช้สีเหลืองตามแบบ การประดับแถบให้ประดับตามขวางที่ต้นอินทรธนู
แถบต้นที่สุดให้ห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕
มิลลิเมตร

ข้อ ๒  ให้ยกเลิกความในข้อ
๔. แห่งกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ (ฉบับที่ ๒๓) และให้ใช้ความต่อไปนี้แทน
ข้อ ๔  ข้าราชการนอกประจำการ
ให้ใช้เครื่องแบบเหมือนข้าราชการประจำการ เว้นแต่เครื่องหมายสังกัดให้ติดที่อกเสื้อเบื้องขวา
ส่วนการที่จะแต่งเมื่อใด โดยเงื่อนไขอย่างใด ให้เป็นไปตามข้อบังคับสำนักนายกรัฐมนตรี

กฎให้ไว้ ณ วันที่ ๑๙ มิถุนายน พุทธศักราช ๒๔๘๖
จอมพล ป.  พิบูลสงคราม
นายกรัฐมนตรี

โชติกานต์/ปรับปรุง
๑๒ กุมภาพันธ์ ๒๕๖๓

อรญา/ตรวจ
๔ พฤษภาคม ๒๕๖๓

[๑] ราชกิจจานุเบกษา เล่ม ๖๐/ตอนที่ ๓๒/หน้า ๑๐๙๗/๑๙ มิถุนายน
๒๔๘๖